Il-Pulizija f’Texas ikkonfermat li żagħżugħ li kien għadu kif xtara karozza ġdida b’valur ta’ $1 miljun (€800,935), irnexxielu jifqagħha f’anqas minn 24 siegħa. Is-sewwieq li ma ssemmix b’ismu mar biex jiġbor il-karozza tat-tip McLaren P1 2015 minn showroom f’Dallas, Texas, it-Tlieta li għadda. Sfortunatament iż-żagħżugħ li għandu 27 sena gawdiha biss għal ftit sigħat wara li tilef il-kontroll u baqa’ dieħel f’ħajt l-Erbgħa filgħodu. Ix-xufier flimkien mal-passiġġier li kellu miegħu ta’ 24 sena ddaħħlu l-isptar bi ġrieħi ħfif, madankollu l-karozza spiċċat total loss.